9.  การจัดการ

  9.1 โครงสร้างการจัดการ บริษัท เอเซียไฟเบอร์ จำกัด (มหาชน) ณ 30 มิถุนายน 2551

  อำนาจหน้าที่ของกรรมการบริษัท

(1) กำหนดการจัดองค์การและหน้าที่การงานของบริษัท

(2) กำหนดนโยบายกิจการค้า

(3) พิจารณาอนุมัติระเบียบการและสัญญาที่สำคัญ

(4) แต่งตั้งถอดถอนพนักงานชั้นสูง

(5) พิจารณากำหนดงบประมาณต่าง ๆ

(6) การลงทุนในบริษัทอื่น การกู้เงินจากธนาคาร สถาบันการเงิน บริษัทหรือบุคคลใด ๆ

(7) การเสนอให้จัดสรรกำไร

(8) การเสนอให้เพิ่มหรือลดทุน

(9) การตกลงซื้อ ขาย จำนำ จำนอง และให้เช่าสังหาริมทรัพย์ และอสังหาริมทรัพย์ของบริษัท

(10) การวินิจฉัยกิจการสำคัญอื่น ๆ

อำนาจหน้าที่ของคณะกรรมการตรวจสอบ

(1) ดูแลให้บริษัทมีการรายงานทางการเงินอย่างถูกต้อง และเพียงพอ

(2) ดูแลให้บริษัทมีระบบการควบคุมภายใน และการตรวจสอบภายในที่เหมาะสมและมีประสิทธิภาพ

(3) ดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

(5) ดูแลการเปิดเผยข้อมูลบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

(6) จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(7) ปฏิบัติการอื่นใด
    ตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

อำนาจหน้าที่ของคณะกรรมการบริหาร

(1) ดำเนินกิจการตามนโยบายและวัตถุประสงค์ของบริษัทภายใต้การควบคุมของคณะกรรมการ

(รายละเอียดของคณะกรรมการบริษัท คณะกรรมการตรวจสอบ คณะกรรมการบริหาร
ดูจากเอกสารแนบ 1)

การประชุมคณะกรรมการบริษัทฯ 

ตามข้อบังคับของบริษัท ระบุให้มีการประชุมคณะกรรมการ 1 ครั้งในทุกงวด 3 เดือน
และประชุมคณะกรรมการบริหารเดือนละครั้ง ซึ่งในปี 2550/2551
มีการประชุมคณะกรรมการตามวาระรวมทั้งสิ้น 5 ครั้ง และคณะกรรมการบริหารตามวาระทั้งสิ้น 8
ครั้ง ซึ่งการประชุมแต่ละครั้งใช้เวลาประมาณ 2 ชม.
โดยทั่วไปการประชุมจัดที่สำนักงานใหญ่ของบริษัทฯ

คณะกรรมการตรวจสอบมีการประชุมอย่างสม่ำเสมอและรายงานผลการปฏิบัติงานต่อคณะกรรมการบริษัทฯ
ซึ่งในปี 2550/2551 มีการประชุมตามวาระรวมทั้งสิ้น 4 ครั้ง

จำนวนครั้งที่กรรมการแต่ละรายเข้าประชุมในรอบปีที่ผ่านมา ดูในหัวข้อ 9.3 ค่าตอบแทนผู้บริหาร

  9.2 การสรรหากรรมการและผู้บริหาร

  ตามข้อบังคับของบริษัท คณะกรรมการบริษัทจะต้องประกอบด้วยกรรมการจำนวนไม่น้อยกว่า 5 คน
  และไม่เกิน 28 คน และกรรมการไม่น้อยกว่ากึ่งหนึ่งของทั้งหมดจะต้องมีถิ่นที่อยู่ในประเทศไทย
  โดยให้ที่ประชุมผู้ถือหุ้นเลือกตั้งกรรมการตามหลักเกณฑ์ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

  อนึ่ง
  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
  3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  สำหรับกรรมการตรวจสอบของบริษัทฯ เป็นกรรมการที่มีคุณสมบัติตามนิยามกรรมการอิสระ
  ซึ่งเป็นไปตามแนวปฏิบัติที่ดีของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ กล่าวคือ

1.  ไม่ถือหุ้นเกิน 5% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือ ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ ผู้สอบบัญชี ที่ปรึกษากฎหมาย หรือบริษัทในเครือ บริษัทร่วม
    หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้ส่วนเสียในลักษณะดังกล่าวมาแล้วเป็นเวลาไม่น้อยกว่า 1
    ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  9.3 ค่าตอบแทนผู้บริหาร

  ค่าตอบแทนกรรมการ ซึ่งอยู่ในรูปของค่าเบี้ยประชุมกรรมการทั้งสิ้น 910,800 บาท
  แยกเป็นค่าเบี้ยประชุมของคณะกรรมการตรวจสอบ 150,000 บาท รวมทั้งสิ้น 1,060,800 บาท
  โดยค่าตอบแทนกรรมการรายบุคคลและการเข้าร่วมประชุมมีรายละเอียดในตารางท้ายข้อนี้

สำหรับผู้บริหาร 5 ท่าน ได้รับค่าตอบแทนในรูปของเงินเดือนและโบนัส รวมทั้งสิ้น 7,195,836
บาท

ทั้งนี้ บริษัทไม่มีค่าตอบแทนอื่น ๆ

ตารางค่าตอบแทนกรรมการและการเข้าร่วมประชุม ในรอบปี 2550/2551

+-----------------+-----------------+-------+-------+-------+---+-------+
| ชื่อ-สกุล          | ตำแหน่ง          | การเ  |       |       |   |       |
|                 |                 | ข้าร่วม |       |       |   |       |
|                 |                 | ประชุม |       |       |   |       |
|                 |                 | /     |       |       |   |       |
|                 |                 | การ   |       |       |   |       |
|                 |                 | ประชุม |       |       |   |       |
|                 |                 | ทั้งหมด |       |       |   |       |
|                 |                 | (ครั้ง) |       |       |   |       |
+-----------------+-----------------+-------+-------+-------+---+-------+
|                 |                 | การ   | การ   | การ   |   | ค่าตอบ |
|                 |                 | ประชุม | ประชุม | ประชุม |   | แทนกร |
|                 |                 |       |       |       |   | รมการ |
|                 |                 | คณะก  | คณะกร | คณ    |   |       |
|                 |                 | รรมกา | รมการ | ะกรรม |   |       |
|                 |                 | รบริษัท | บริหาร | การตร |   |       |
|                 |                 |       |       | วจสอบ |   |       |
+-----------------+-----------------+-------+-------+-------+---+-------+
| 1.  นายพิพัฒน์     | ประธานกรรมการ   | 0/5   | 0/8   | -     |   | 13    |
|     ศิริเกียรติสูง   |                 |       |       |       |   | 2,000 |
+-----------------+-----------------+-------+-------+-------+---+-------+
| 2.  นายนำชัย     | ร               | 5/5   | 8/8   | -     |   | 9     |
|     นำชัยศิริ      | องประธานกรรมการ |       |       |       |   | 2,400 |
+-----------------+-----------------+-------+-------+-------+---+-------+
| 3.  นายเจน      | กรรม            | 5/5   | 8/8   | -     |   | 5     |
|     นำชัยศิริ      | การและผู้จัดการใหญ่ |       |       |       |   | 2,800 |
+-----------------+-----------------+-------+-------+-------+---+-------+
| 4.  นายพีระ      | กรรมการ         | 5/5   | 8/8   | -     |   | 5     |
|     ศิริเกียรติสูง   | และรองผู้จัดการใหญ่ |       |       |       |   | 2,800 |
+-----------------+-----------------+-------+-------+-------+---+-------+
| 5.  นายวีระ      | กรรมการ         | 5/5   | 8/8   | -     |   | 5     |
|     ศิริเกียรติสูง   | และผู้จัดการโรงงาน |       |       |       |   | 2,800 |
+-----------------+-----------------+-------+-------+-------+---+-------+
| 6.  นายมงคล     | กรรมการบริหาร    | 5/5   | 8/8   | -     |   | 5     |
|     มังกรกนก     |                 |       |       |       |   | 2,800 |
+-----------------+-----------------+-------+-------+-------+---+-------+
| 7.  นายวิฑูรย์     | กรรมการบริหาร    | 5/5   | 8/8   | -     |   | 5     |
|     ศิริเกียรติสูง   |                 |       |       |       |   | 2,800 |
+-----------------+-----------------+-------+-------+-------+---+-------+
| 8.  ดร.ยอดยิ่ง    | กรรมการบริหาร    | 1/5   | 0/8   | -     |   | 5     |
|     เอื้อวัฒนสกุล   |                 |       |       |       |   | 2,800 |
+-----------------+-----------------+-------+-------+-------+---+-------+
| 9.  นายแจง      | กรรมการบริหาร    | 5/5   | 8/8   | -     |   | 5     |
|     ทองไทย      |                 |       |       |       |   | 2,800 |
+-----------------+-----------------+-------+-------+-------+---+-------+
| 10. นายนิพนธ์     | กรรมการบริหาร    | 5/5   | 8/8   | -     |   | 5     |
| ลีละศิธร          |                 |       |       |       |   | 2,800 |
+-----------------+-----------------+-------+-------+-------+---+-------+
| 11. นางจินตนา    | กรรมการบริหาร,   | 5/5   | 8/8   | 4/4   |   | 5     |
| ธนทวี            | เลขาฯบริษัท       |       |       |       |   | 2,800 |
|                 |                 |       |       |       |   |       |
|                 | เลขานุกา         |       |       |       |   |       |
|                 | รกรรมการตรวจสอบ |       |       |       |   |       |
+-----------------+-----------------+-------+-------+-------+---+-------+
| 12. นายวิเชียร    | กรรมการอิสระ     | 5/5   | -     | -     |   | 2     |
| เตชะไพบูลย์       |                 |       |       |       |   | 6,400 |
+-----------------+-----------------+-------+-------+-------+---+-------+
| 13. นายสมศักดิ์    | กรรมการอิสระ,    | 5/5   | -     | 4/4   |   | 6     |
| ภัณธนเกษม        |                 |       |       |       |   | 6,400 |
|                 | กรรมการตรวจสอบ  |       |       |       |   |       |
+-----------------+-----------------+-------+-------+-------+---+-------+
| 14. นายสถาพร    | กรรมการอิสระ,    | 5/5   | -     | 4/4   |   | 7     |
| โคธีรานุรักษ์       |                 |       |       |       |   | 6,400 |
|                 | กรรมการตรวจสอบ  |       |       |       |   |       |
+-----------------+-----------------+-------+-------+-------+---+-------+
| 15. นายธีระวัฒน์   | กรรมการ         | 5/5   | -     | -     |   | 2     |
| เตชะพงศ์วรชัย     |                 |       |       |       |   | 6,400 |
+-----------------+-----------------+-------+-------+-------+---+-------+
| 16. นายธเนศ     | กรรมการ         | 4/5   | -     | -     |   | 2     |
| คูวินิชกุล          |                 |       |       |       |   | 6,400 |
+-----------------+-----------------+-------+-------+-------+---+-------+
| 17. นายมนตรี     | กรรมการ         | 4/5   | -     | -     |   | 2     |
| มังกรกนก         |                 |       |       |       |   | 6,400 |
+-----------------+-----------------+-------+-------+-------+---+-------+
| 18. นายธีระ      | กรรมการ         | 5/5   | -     | -     |   | 2     |
| ศิริเกียรติสูง       |                 |       |       |       |   | 6,400 |
+-----------------+-----------------+-------+-------+-------+---+-------+
| 19. นายมานิต     | กรรมการอิสระ     | 4/5   | -     | 3/4   |   | 8     |
| วิทยาเต็ม         |                 |       |       |       |   | 6,400 |
|                 | ประธา           |       |       |       |   |       |
|                 | นกรรมการตรวจสอบ |       |       |       |   |       |
+-----------------+-----------------+-------+-------+-------+---+-------+

  9.4 การกำกับดูแลกิจการ

บริษัทสามารถปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
รวมทั้งเงื่อนไขและระเบียบต่างๆ ที่เป็นไปตามแนวทางของตลาดหลักทรัพย์แห่ปงระเทศไทย
และไม่ปรากฎว่าคณะกรรมการบริษัทกระทำการที่ขัดต่อระเบียบของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์แต่อย่างใด
และดำเนินธุรกิจของบริษัทให้มีความสอดคล้องกับหลักการกำกับดูแลกิจการที่ดี
ที่เสนอโดยตลาดหลักทรัพย์แห่งประเทศไทย ดังนี้

ก. นโยบายเกี่ยวกับการกำกับดูแลกิจการ

คณะกรรมการบริษัท
ได้กำหนดนโยบายเกี่ยวกับการกำกับดูแลกิจการเพื่อเพิ่มความโปร่งใสและเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย คณะกรรมการบริษัทมีความมุ่งมั่นที่จะปฏิบัติตามหลักการดังนี้

1.  ปฏิบัติต่อผู้ถือหุ้นและผู้มีส่วนได้ส่วนเสียอย่าง เป็นธรรม

2.  ดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้อง

3.  สนับสนุนให้ผู้บริหารและพนักงานปฏิบัติงานอย่างมีจริยธรรมในการประกอบธุรกิจอย่างถูกต้องและชอบธรรม

ข. สิทธิของผู้ถือหุ้น

คณะกรรมการบริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเท่าเทียมกัน
นอกจากนี้ผู้ถือหุ้นยังสามารถใช้สิทธิในการดูแลรักษาผลประโยชน์ของตนโดยการแสดงความเห็น
ให้ข้อเสนอแนะและออกเสียงลงมติในที่ประชุมผู้ถือหุ้น
ใช้สิทธิร่วมตัดสินใจในการเปลี่ยนแปลงที่สำคัญต่าง ๆ
ตลอดจนการได้รับการเปิดเผยข้อมูลข่าวสารอย่างถูกต้อง ครบถ้วน เท่าเทียม ทั่วถึง
โปร่งใสและสามารถตรวจสอบได้

  บริษัทกำหนดให้มีการประชุมสามัญผู้ถือหุ้นประจำปีภายใน 4 เดือน
  นับแต่วันปิดบัญชีงบดุลประจำปีโดยการจัดประชุมนอกจากจะมีการส่งหนังสือเชิญประชุมไปยังผู้ถือหุ้นเป็นรายบุคคลแล้ว
  ยังได้มีการเปิดเผยข้อมูลของหนังสือเชิญประชุมในเว็บไซด์ของบริษัทเป็นการล่วงหน้าก่อนการประชุมด้วย

นอกจากนี้ยังเปิดโอกาสให้ผู้ถือหุ้นสามารถเสนอขอเพิ่มวาระการประชุมหรือขอเสนอชื่อบุคคลเพื่อรับการคัดเลือกเป็นกรรมการบริษัท
ทั้งนี้
ผู้ถือหุ้นสามารถเสนอเรื่องดังกล่าวไปยังบริษัทเพื่อให้ที่ประชุมคณะกรรมการพิจารณาบรรจุให้เป็นวาระในการประชุมสามัญผู้ถือหุ้นประจำปี
ตามที่เห็นสมควร

 ค. สิทธิของผู้มีส่วนได้เสีย

  บริษัทให้ความสำคัญต่อสิทธิของผู้มีส่วนได้ส่วนเสียทุกกลุ่มที่เกี่ยวข้อง ได้แก่

  พนักงานบริษัท ฝึกอบรมพัฒนาให้เจริญก้าวหน้าไปพร้อมกับบริษัทด้วย บรรยายกาศ
  และสภาพการทำงานที่มั่นคง

  ปลอดภัย
  ดูแลให้ได้รับผลตอบแทนสวัสดิการที่เหมาะสมเป็นธรรมและเสริมสร้างสัมพันธภาพอันดีต่อกัน

  คู่ค้า เจ้าหนี้ คู่แข่งขัน ให้การปฏิบัติที่เป็นธรรม เช่น
  การปฏิบัติตามเงื่อนไขและข้อกำหนดของสัญญา การไม่เอาเปรียบทาง

  การค้า ไม่หาประโยชน์โดยการใช้ข้อมูลเท็จหรือปกปิดข้อความจริง
  ไม่ใช้วิธีการที่ไม่สุจริตเพื่อทำลาย

  คู่แข่งขันลูกค้า บริษัทมุ่งผลิตสินค้าและให้บริการที่มีคุณภาพ โดยจำหน่ายในราคาที่เหมาะสมด้วย

  ความรับรับผิดชอบและคำนึงถึงการสร้างความพึงพอใจให้แก่ลูกค้าเป็นสำคัญ

  ผู้สอบบัญชี บริษัทให้ความร่วมมือกับผู้สอบบัญชีในการเปิดเผยข้อมูลต่าง ๆ ที่ถูกต้องและโปร่งใส

  หน่วยงานของรัฐ บริษัทมุ่งมั่นปฏิบัติตามกฎหมาย กฎระเบียบและข้อกำหนดต่าง ๆ
  ของทางราชการ รวมทั้งการให้ความร่วมมือที่ดีกับหน่วยงานของรัฐ

  ชุมชน สังคม สิ่งแวดล้อม ดำเนินธุรกิจโดยการเป็นพลเมืองดีที่คำนึงถึงหน้าที่
  และความรับผิดชอบต่อชุมชน สังคม และสิ่งแวดล้อม
  ให้ความสำคัญต่อสิ่งแวดล้อมด้วยการควบคุมป้องกันมลภาวะและปรับปรุงสิ่งแวดล้อมอย่างจริงจังและต่อเนื่อง

ง. การเปิดเผยข้อมูลและความโปร่งใส

บริษัทเน้นการให้ข้อมูลอย่างทั่วถึงและทันเวลาต่อผู้ถือหุ้นและผู้ลงทุนโดยทั่วไป โดยมีการเผยแพร่

ข้อมูลข่าวสารในช่องทางต่าง ๆ ดังนี้

1.  ตลาดหลักทรัพย์แห่งประเทศไทย

    1.  รายงานประจำปี

    2.  งบการเงินของบริษัท

    3.  เอกสารแจ้งมติคณะกรรมการบริษัท และอื่น ๆ

2.  สำนักงานคณะกรรมการกำกับหลักทรัพย์และตลาดหลักทรัพย์

3.  กระทรวงพาณิชย์

4.  หนังสือพิมพ์

5.  เว็บไซต์บริษัท (www.asiafiber.com)

6.  จัดส่งหนังสือแจ้งผู้ถือหุ้นทางไปรษณีย์

  นอกจากนี้ในกรณีที่ผู้ถือหุ้นหรือผู้ลงทุนโดยทั่วไปมีข้อซักถามอื่นใดก็สามารถติดต่อเลขานุการบริษัท
  ที่หมายเลข 0-2632-7071

ได้อีกทางหนึ่งด้วย

  9.5 การดูแลเรื่องการใช้ข้อมูลภายใน

  บริษัทได้ดูแลและกำชับบุคคลทุกระดับที่เกี่ยวข้องกับข้อมูลด้านการเงิน
  ใช้ข้อมูลภายในเพื่อทำประโยชน์ และไม่สามารถเปิดเผยข้อมูลด้านการเงินแก่บุคคลอื่น ๆ
  ก่อนที่จะรายงานและเผยแพร่ข้อมูลต่อนักลงทุน

9.6 บุคลากร

บริษัทมีพนักงาน ณ วันที่ 30 มิถุนายน 2551 จำนวน 847 คน
โดยมีเจ้าหน้าที่และพนักงานทั้งในระดับการบังคับบัญชา
และระดับปฏิบัติการตามสายงานหลักดังต่อไปนี้

9.6.1 ฝ่ายบริหารสำนักงาน-ฝ่ายบุคคลและธุรการ 51 คน

9.6.2 ฝ่ายการเงินและบัญชี/ตรวจสอบและต้นทุน 17 คน

9.6.3 ฝ่ายการค้า 10 คน

9.6.4 ฝ่ายจัดซื้อ 5 คน

9.6.5 ฝ่ายสมองกล 6 คน

9.6.6 ฝ่ายคลังสินค้าและพัสดุ 41 คน

9.6.7 ฝ่ายควบคุมและพัฒนาคุณภาพผลิตภัณฑ์ 30 คน

9.6.8 ฝ่ายวิศวกรรม 63 คน

9.6.9 ฝ่ายผลิต 624 คน

ทั้งนี้ บริษัทฯมีการจ่ายผลตอบแทนเป็นเงินเดือน, เบี้ยขยัน, โบนัสประจำปี
โดยในปีที่ผ่านมามีการจ่ายผลตอบแทนดังนี้

- เงินเดือน+เบี้ยขยัน รวม 142,253,453.36 บาท

- โบนัส 12,253,320.00 บาท

นอกเหนือจากการจ่ายผลตอบแทนดังกล่าวแล้ว บริษัทฯ ยังมีสวัสดิการอื่น ๆ เช่น
สวัสดิการรักษาพยาบาลรวมถึงการตรวจสุขภาพประจำปีให้กับพนักงาน ชุดเครื่องแบบพนักงาน
ประกันชีวิต หอพัก รถรับ-ส่งพนักงาน เงินช่วยเหลือต่าง ๆ (สมรส,
มรณกรรมของพนักงาน/บิดา/มารดา,คลอดบุตร,เงินยืม เป็นต้น)
รวมถึงการมอบรางวัลให้กับพนักงานที่มีผลการทำงานดีและทำงานครบตั้งแต่ 5 ปีขึ้นไป
เพื่อเป็นขวัญและกำลังใจในการทำงานต่อไป

ตลอดระยะเวลา 3 ปีที่ผ่านมา บริษัทฯไม่เคยมีปัญหาข้อพิพาทด้านแรงงาน
และบริษัทฯมีนโยบายในการพัฒนาพนักงาน
โดยได้จัดฝึกอบรมและสัมมนาทั้งภายในและภายนอกสถานที่
ในเรื่องที่เป็นระเบียบข้อบังคับของทางราชการ ด้านความปลอดภัยและสิ่งแวดล้อม การผลิต
เพื่อเอื้ออำนวยประโยชน์ต่อการทำงานของบริษัทให้เกิดการพัฒนาที่ดีขึ้น